CONSILIUL LOCAL AL MUNICIPIULUI CRAIOVA

HOTĂRÂREA NR. ​​​374

         Consiliul Local al Municipiului Craiova, întrunit în şedinţa ordinară din data de 18.12.2008.

Având în vedere raportul nr.178170/2008 al Direcţiei Economico- Financiare, prin care se propune acordarea de facilităţi pe mijloacele de transport în comun ale Regiei Autonome de Transport Craiova, pentru anumite categorii de persoane;

În temeiul art.36 alin.2 lit. d coroborat cu alin.6 lit. a, punctele 1şi 2 , art.45 alin.2 lit. a şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1.  Se aprobă acordarea de facilităţi pe mijloacele de transport în comun ale Regiei Autonome de Transport Craiova, pentru anumite categorii de persoane, începând cu 01.01.2009, astfel:

· subvenţionarea cu 100% din  preţul abonamentelor  pe o singură linie de transport în comun a Regiei Autonome de Transport  Craiova, pentru pensionarii cu domiciliul în municipiul Craiova, indiferent de vârsta şi un nivel al  pensiei  de pâna la 600 lei/lună;

· subvenţionarea cu 25% din preţul abonamentelor  pe o singură linie de transport în comun a Regiei Autonome de Transport  Craiova, pentru elevii şi studenţii care frecventează  instituţiile de învăţământ autorizate, curs de zi, din municipiul Craiova.

Art.2. Abonamentele vor fi eliberate de Regia Autonomă de Transport Craiova în intervalul 15 – 31 al lunii curente, pentru luna următoare, la solicitarea persoanelor prevăzute la art.1,  pe baza cuponului de pensie din luna curentă, respectiv a adeverinţei din care să reiese că sunt studenţi sau elevi, cursuri de zi, la una din  instituţiile de învăţământ autorizate din municipiul Craiova.

Art.3.  Se interzice eliberarea  abonamentelor fracţionate.

Art.4. Pe data intrării în vigoare a prezentei hotărâri, încetează efectele Hotărârii Consiliului Local al Municipiului Craiova nr.502/2007.

Art.5. Primarul municipiului Craiova, prin aparatul de specialitate:Serviciul Administraţie Publică Locală, Direcţia Economico - Financiară, Direcţia Servicii Publice şi Regia Autonomă de Transport Craiova vor aduce la îndeplinire prevederile prezentei hotărâri

PREŞEDINTE DE ŞEDINŢĂ,
      CONTRASEMNEAZĂ,


       SECRETAR,

         Dorel Cosmin MARINESCU
     Nicoleta MIULESCU

